**(สำเนา)**

**รายงานการประชุมสภาองค์การบริหารส่วนตำบลกำเนิดนพคุณ**

**สมัยสามัญ สมัยที่ 1 ประจำปี พ.ศ.2565 (ครั้งที่ 2)**

**วันศุกร์ที่ 14 มกราคม 2565 เวลา 09.30 น.**

**ณ ห้องประชุมองค์การบริหารส่วนตำบลกำเนิดนพคุณ**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ผู้เข้าประชุม**

|  |  |  |  |  |
| --- | --- | --- | --- | --- |
| **ที่** | **ชื่อ -สกุล** | **ตำแหน่ง** | **ลายมือชื่อ** | **หมายเหตุ** |
| 1. | นายสุรศักดิ์ ร่อนแก้ว | ประธานสภา อบต. | สุรศักดิ์ ร่อนแก้ว |  |
| 2. | นายภิรมย์ หาญเพชร | รองประธานสภา อบต. | ภิรมย์ หาญเพชร |  |
| 3. | นายนรินทร์ โคกชู | สมาชิกสภา อบต.หมู่ที่ 3 | นรินทร์ โคกชู |  |
| 4. | นายนรากร แก้วมณี | สมาชิกสภา อบต.หมู่ที่ 6 | นรากร แก้วมณี |  |
| 5. | นางสอน เสริฐศร | สมาชิกสภา อบต.หมู่ที่ 7 | สอน เสริฐศร |  |
| 6. | นายบรรจง ช้างน้ำ | สมาชิกสภา อบต.หมู่ที่ 8 | บรรจง ช้างน้ำ |  |
| 7. | นางจรรยา เฉลิมเกียรติ์ | ปลัดองค์การบริหารส่วนตำบล | จรรยา เฉลิมเกียรติ์ |  |

**ผู้ไม่มาประชุม**

1. นางทรงศรี บุญศรี สมาชิกสภา อบต.หมู่ที่ 2 (กักตัวกลุ่มเสี่ยงโควิด-19)

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| 1. | นายณรงค์ พลายน้อย | นายก อบต. | ณรงค์ พลายน้อย |  |
| 2. | นายประภาส ขาวสะอาด | รองนายก อบต. | ประภาส ขาวสะอาด |  |
| 3. | นางสาวสุภาวดี สมทรง | เลขานุการนายก อบต. | สุภาวดี สมทรง |  |
| 4. | นายกฤษณะ โคมแก้ว | ผู้อำนวยการกองช่าง | กฤษณะ โคมแก้ว |  |
| 5. | นางสาวกาญจน์ณภัทร ขาวสง่า | หัวหน้าสำนักปลัด | กาญจน์ณภัทร ขาวสง่า |  |
| 6. | นางสาวพีรศิมล ถี่ถ้วน | นักวิชาการพัสดุ | พีรศิมล ถี่ถ้วน |  |
| 7. | นางสาววลีรัตน์ คงสงค์ | นิติกร | วลีรัตน์ คงสงค์ |  |

**เริ่มประชุมเวลา 09.30 น.**

นางจรรยา เฉลิมเกียรติ์ เลขานุการสภาองค์การบริหารส่วนตำบลกำนิดนพคุณ ตรวจสอบรายชื่อสมาชิกสภาองค์การบริหารส่วนตำบลกำเนิดนพคุณผู้มาประชุมที่ได้ลงลายมือชื่อไว้ปรากฏว่ามีผู้เข้าประชุมจำนวน 8 ท่าน ผู้เข้าร่วมประชุมจำนวน 8 ท่าน เป็นอันครบองค์ประชุม นายสุรศักดิ์ ร่อนแก้ว ประธานสภาองค์การบริหารส่วนตำบลกำเนิดนพคุณ กล่าวเปิดการประชุมสภาองค์การบริหารส่วนตำบลกำเนิดนพคุณ สมัยสามัญ สมัยที่ 1 ประจำปี พ.ศ. 2565 (ครั้งที่ 2) ตามระเบียบวาระที่ได้แจกให้กับที่ประชุมทุกท่าน

**ระเบียบวาระที่ 1 เรื่องที่ประธานจะแจ้งต่อที่ประชุม**

- ไม่มี

**ระเบียบวาระที่ 2** **เรื่องรับรองรายงานการประชุม**

ประธาน ให้ที่ประชุมตรวจสอบและรับรองรายงานการประชุมสภาองค์การบริหารส่วนตำบลกำเนิดนพคุณ สมัยสามัญ สมัยที่ 1 ประจำปี พ.ศ.2565

(ครั้งที่ 1) เมื่อวันที่ 6 มกราคม 2565

ที่ประชุม ตรวจสอบและรับรองรายงานการประชุมสภาองค์การบริหารส่วนตำบล กำเนิดนพคุณ สมัยสามัญ สมัยที่ 1 ประจำปี พ.ศ.2565 (ครั้งที่ 1)

เมื่อวันที่ 6 มกราคม 2565 โดยไม่มีการแก้ไข

**ระเบียบวาระที่ 3 กระทู้ถาม**

- ไม่มี

**ระเบียบวาระที่ 4** **เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว**

- ไม่มี

**ระเบียบวาระที่ 5** **เรื่องที่เสนอใหม่**

- การพิจารณาการขอโอนงบประมาณของสำนักปลัด

ประธาน เรียนเชิญหัวหน้าสำนักปลัดชี้แจงรายละเอียด

หัวหน้าสำนักปลัด ด้วยสำนักปลัดมีจำนวนพนักงานเพิ่มขึ้น จึงได้ปรับปรุงห้องทำงานใหม่ให้มีพื้นที่ใช้สอยมากขึ้น ทำให้เครื่องปรับอากาศซึ่งมีอยู่เดิมไม่เพียงพอกับขนาดพื้นที่ที่เพิ่มขึ้น จึงมีความจำเป็นที่จะต้องจัดซื้อเครื่องใหม่แต่ไม่ได้ตั้งงบประมาณไว้ จึงขอโอนงบประมาณจากแผนงานบริหารงานทั่วไป งานบริหารทั่วไป งบดำเนินงาน ประเภทรายจ่ายค่าบำรุงรักษาและซ่อมแซม งบประมาณที่ขอโอน 37,900 บาท เพื่อนำมาตั้งจ่ายรายการใหม่ในแผนงานบริหารงานทั่วไป งานบริหารทั่วไป งบลงทุน ประเภทรายจ่ายครุภัณฑ์สำนักงาน รายการเครื่องปรับอากาศแบบแยกส่วน งบประมาณ 37,900 บาท เพื่อจ่ายเป็นค่าจัดซื้อเครื่องปรับอากาศ แบบแยกส่วน แบบติดผนัง (ระบบ Inverter) ขนาด 24,000 บีทียู จำนวน 1 เครื่อง โดยมีคุณลักษณะเฉพาะตามบัญชีราคามาตรฐานครุภัณฑ์ ดังนี้

1) ขนาดที่กำหนดเป็นขนาดไม่ต่ำกว่า 24,000 บีทียู

2) ราคาที่กำหนดเป็นราคาที่รวมค่าติดตั้ง

3) ต้องได้รับการรับรองมาตรฐานผลิตภัณฑ์อุตสาหกรรมและฉลากประหยัดไฟเบอร์ 5

4) ต้องเป็นเครื่องปรับอากาศที่ประกอบสำเร็จรูปทั้งชุด ทั้งหน่วยส่งความเย็นและหน่วยระบายความร้อนจากโรงงานเดียวกัน

5) มีความหน่วงเวลาการทำงานของคอมเพรสเซอร์

6) การติดตั้งเครื่องปรับอากาศ แบบแยกส่วน ประกอบด้วยอุปกรณ์ ดังนี้ สวิตซ์ 1 ตัว ท่อทองแดงไปกลับหุ้มฉนวนยาว 4 เมตร สายไฟยาวไม่เกิน 15 เมตร

- เป็นไปตามหนังสือกระทรวงมหาดไทย ที่ มท 0808.2/ว 1095 ลงวันที่ 28 พฤษภาคม 2564 (สำนักปลัด)

ประธาน สอบถามความคิดเห็นและขอมติจากที่ประชุม

ที่ประชุม มีมติเห็นชอบ

**ระเบียบวาระที่ 6** **เรื่องอื่นๆ**

- การคัดเลือกคณะกรรมการตรวจรายงานการประชุม

ประธาน เนื่องด้วย นางทรงศรี บุญศรี สมาชิกสภาองค์การบริหารส่วนตำบล

กำเนิดนพคุณ หมู่ที่ 2 ซึ่งเป็นคณะกรรมการตรวจรายงานการประชุม จะต้องกักตัว 14 วัน ตามมาตรการป้องกันและควบคุมโรคโควิด-19 จึงไม่ สามารถมาประชุมได้ในวันนี้ จึงจำเป็นที่จะต้องมีการพิจารณาคัดเลือก คณะกรรมการตรวจรายงานการประชุม เพื่อตรวจรายงานการประชุมใน ครั้งนี้แทนคุณทรงศรี บุญศรี จึงขอให้ที่ประชุมได้เสนอรายชื่อกรรมการ ตรวจรายงานการประชุม จำนวน 1 ท่าน

ส.อบต.นรากร ขอเสนอชื่อนายบรรจง ช้างน้ำ สมาชิกสภาองค์การบริหารส่วนตำบล กำเนิดนพคุณ หมู่ที่ 8

ประธาน ขอผู้รับรอง จำนวน 2 ท่าน

ส.อบต.สอน ยกมือรับรอง

ส.อบต.นรินทร์ ยกมือรับรอง

ประธาน สอบถามที่ประชุมท่านใดจะเสนอรายชื่อบุคคลอื่นอีกหรือไม่ ถ้าไม่มีขอ ประกาศให้นายบรรจง ช้างน้ำ สมาชิกสภาองค์การบริหารส่วนตำบล

กำเนิดนพคุณ หมู่ที่ 8 เป็นคณะกรรมการตรวจรายงานการประชุมครั้งนี้

ที่ประชุม รับทราบ

ประธาน เนื่องจากสมาชิกสภาองค์การบริหารส่วนตำบลกำเนิดนพคุณหลายท่านเข้า มารับตำแหน่งใหม่และหลายท่านยังไม่เข้าใจเรื่องกระทู้ถาม จึงขอให้ปลัด องค์การบริหารส่วนตำบลกำเนิดนพคุณ ได้อธิบายและชี้แจงเรื่องกระทู้ถาม

ปลัด อบต. กระทู้ถาม คือ คำถามซึ่งสมาชิกสภาท้องถิ่นตั้งขึ้นเพื่อสอบถามผู้บริหาร ท้องถิ่นเกี่ยวกับข้อเท็จจริงหรือนโยบายอันเกี่ยวกับงานในหน้าที่ของ ผู้บริหารท้องถิ่น กระทู้ถามมี 2 ประเภท คือ

1) กระทู้ถามทั่วไป

2) กระทู้ถามด่วน

หลักเกณฑ์การตั้งกระทู้ถาม

1) แต่ละกระทู้ที่ผู้ตั้งและซักถามได้เพียงคนเดียว

2) ในการประชุมครั้งหนึ่ง คนหนึ่งตั้งได้ 1 กระทู้ ยกเว้นประธานสภา อนุญาต

3) ต้องไม่มีลักษณะต้องห้าม ๘ ประการ ดังนี้

(๑) มีความเชิงประชด เสียดสี หรือแกล้งกล่าวใส่ร้าย

(๒) เคลือบคลุม หรือเข้าใจยาก

(๓) ในเรื่องที่ได้ตอบแล้ว หรือได้ชี้แจงแล้วว่าไม่ตอบ หรือที่ตกไป

(4) เป็นเรื่องที่มีประเด็นคำถามซ้ำกับกระทู้ถามซึ่งมีผู้เสนอมาก่อน

(5) เพื่อให้ออกความเห็น

(6) ในปัญหาข้อกฎหมาย

(7) ในเรื่องไม่เป็นสาระสำคัญ

(8) เพื่อทราบกิจการส่วนตัวของบุคคลใดๆ เว้นแต่ที่เกี่ยวกับงาน ในหน้าที่ราชการ

4) ทำเป็นหนังสือ (แนบท้ายระเบียบ) และยื่นต่อประธานสภา เพื่อเสนอ ล่วงหน้า และ ให้ประธานสภาส่งกระทู้ให้ผู้บริหารเตรียมตอบ พร้อมบรรจุ เข้าระเบียบวาระภายใน 7 วัน นับแต่ ส่งกระทู้ให้ผู้บริหาร

กระทู้ถามด่วน

1) กระทู้ถามด่วนต้องเป็นเรื่องเกี่ยวกับประโยชน์สำคัญหรือเหตุฉุกเฉิน จำเป็นเร่งด่วนกระทบประชาชนอย่างร้ายแรงที่จะต้องรีบชี้แจง และ ดำเนินการโดนทันที

2) ประธานต้องรีบส่งให้ผู้บริหารเตรียมตอบ พร้อมกับกำหนดเวลาตาม ความสำคัญและความสนใจของประชาชน

3) ประธานต้องอนุญาตให้ถามกระทู้ถามด่วนก่อน (ตามลับดับ)

4) เมื่อผู้บริหารตอบแล้ว ผู้ตั้งกระทู้ซักถามได้อีก 3 ครั้ง

การสิ้นผลของกระทู้ถาม

๑) การถอนกระทู้ถาม

(1) ผู้ตั้งกระทู้ถามมีสิทธิ์ถอนเมื่อใดก็ได้และห้ามผู้นั้นยื่นกระทู้ถาม ในเรื่องนั้นอีก

(2) ผู้ตั้งกระทู้ถามไม่ถาม / ไม่อยู่เมื่อถึงระเบียบวาระให้ถือว่าถอน กระทู้ถาม นั้น

2) กระทู้ถามตกไป เมื่อสมาชิกภาพของผู้ตั้งกระทู้ถามสิ้นสุดลง ให้ถือว่า กระทู้ถามตกไป

การตอบกระทู้ถาม

1) ผู้บริหารมีสิทธิ์ไม่ตอบเมื่อเห็นว่าเป็นเรื่องที่ยังไม่ควรเปิดเผย เพราะ เกี่ยวกับประโยชน์สำคัญของทางราชการ โดยต้องให้สภาทราบภายใน

7 วัน

2) ผู้บริหารขอเลื่อนการตอบได้ และขอให้ที่ประชุมโดยต้องชี้แจงเหตุผล พร้อมกำหนดเวลาที่จะตอบหากนานเกินไป (สภามีสิทธิ์กำหนดเวลาให้

ตอบได้)

ที่ประชุม รับทราบ

ประธาน สอบถามที่ประชุมท่านใดมีข้อราชการที่จะปรึกษาหารือในประเด็นใดอีก หรือไม่

ส.อบต.นรินทร์ ขอขอบคุณนายกองค์การบริหารส่วนตำบลกำเนิดนพคุณที่สั่งการให้ พนักงาน อบต.ดำเนินการติดตั้งและซ่อมแซมไฟฟ้าส่องสว่างทางสาธารณะ ในพื้นที่หมู่ที่ 3 และขอแจ้งเรื่องการร้องขอถังขยะของประชาชนในพื้นที่ซึ่ง อาศัยอยู่หมู่บ้านจัดสรร รวมทั้งแจ้งปัญหาผลกระทบจากบ่อส้วมของ หมู่บ้านจัดสรรซึ่งในช่วงที่ฝนตกหนักน้ำจากบ่อส้วมจะไหลลงพื้นที่ของ ประชาชนในบริเวณข้างเคียง

ส.อบต.ภิรมย์ ขอขอบคุณนายกองค์การบริหารส่วนตำบลกำเนิดนพคุณที่สั่งการให้ ซ่อมแซมและติดตั้งไฟฟ้าส่องสว่างทางสาธารณะของหมู่ที่ 4 จากการ สำรวจมีจุดที่จะต้องติดตั้งไฟฟ้าส่องสว่าง จำนวน 30 จุด ขณะนี้ ดำเนินการไปแล้ว 13 จุด จึงขอให้ดำเนินการต่อให้ครบถ้วน และแจ้งการ ขอถังขยะของประชาชนในหมู่บ้านจัดสรร หมู่ที่ 4

ส.อบต.นรากร แจ้งปัญหาการทิ้งขยะบริเวณริมถนนบริเวณป่าช้าจีน ขอให้ทางองค์การ บริหารส่วนตำบลกำเนิดนพคุณดำเนินการเกรดวัชพืชให้เป็นพื้นที่โล่งเตียน และจัดทำป้ายประชาสัมพันธ์ห้ามทิ้งขยะและขอความร่วมมือสมาชิกสภา องค์การบริหารส่วนตำบลกำเนิดนพคุณ หมู่ที่ 7 และ 8 ช่วย ประชาสัมพันธ์ในที่ประชุมหมู่บ้าน ขอความร่วมมือไม่ให้ประชาชนนำขยะ มาทิ้งในบริเวณดังกล่าว อีกหนึ่งเรื่องที่ได้รับการร้องเรียนจากประชาชนใน พื้นที่หมู่ที่ 6 ขอถังขยะเพิ่มเติมประมาณ 10 ถัง

ส.อบต.สอน ขอให้ดำเนินการซ่อมแซมถนนตามที่ได้เสนอไว้ในการประชุมครั้งที่แล้ว และขอให้ดำเนินการซ่อมแซมและติดตั้งไฟฟ้าส่องสว่างทางสาธารณะใน พื้นที่หมู่ที่ 7 และขอให้ติดตั้งไฟแสงจันทร์บริเวณทางเข้าซอยข้างโรงเรียน บางสะพานวิทยา

ส.อบต.บรรจง แจ้งให้ดำเนินการซ่อมแซมคอสะพาน และติดตั้งไฟฟ้าส่องสว่างทาง สาธารณะ สาย 8/11 จำนวน 2 จุด

ประธานฯ ขอแจ้งปัญหาความเดือดร้อนของประชาชนหมู่ที่ 5 เรื่องประตูระบายน้ำ ขอให้องค์การบริหารส่วนตำบลกำเนิดนพคุณได้ทำหนังสือประสานงานกับ กรมโยธาธิการและผังเมืองเพื่อสอบถามความคืบหน้าการแก้ไขปัญหาเรื่อง ประตูระบายน้ำ และมีเรื่องที่ได้รับแจ้งจากประชาชนอีกสองเรื่อง คือ ขอ ติดตั้งไฟฟ้าส่องสว่างทางสาธารณะเพิ่มเติมอีก 5 จุด และขอเพิ่มจำนวน

ถังขยะในพื้นที่หมู่ที่ 5

นายก อบต. ขอชี้แจงแนวทางการแก้ไขปัญหาของประชาชนในพื้นที่ที่สมาชิกสภา องค์การบริหารส่วนตำบลกำเนิดนพคุณ นำเสนอดังนี้

1. การซ่อมแซมและติดตั้งไฟฟ้าส่องสว่างทางสาธารณะ ได้มอบหมายให้ รองประภาส ขาวสะอาด นำพนักงาน อบต. ลงพื้นที่ดำเนินการซ่อมแซม และติดตั้ง ในทุกหมู่บ้าน โดยจะดำเนินการให้แล้วเสร็จเป็นหมู่แล้วจึงจะ ดำเนินการในหมู่ต่อไป ในสัปดาห์หน้าคาดว่าจะเข้าดำเนินการในพื้นที่

หมู่ที่ 7 เนื่องจากทางองค์การบริหารส่วนตำบลกำเนิดนพคุณขาดแคลน บุคลากรที่มีความรู้ด้านช่างไฟ จึงทำให้การซ่อมแซมเกิดความล่าช้า ในอนาคตทางองค์การบริหารส่วนตำบลกำเนิดนพคุณจะเปิดรับสมัคร บุคลากรที่มีความรู้ในทางด้านไฟฟ้าซึ่งจะช่วยให้การติดตั้งซ่อมแซมไฟฟ้า ส่องสว่างทางสาธารณะมีประสิทธิภาพมากขึ้น

2. ปัญหาความเดือดร้อนเรื่องถนน คอสะพาน มอบหมายกองช่าง ดำเนินการสำรวจและจัดทำประมาณการค่าใช้จ่าย เพื่อดำเนินการ ซ่อมแซมต่อไป สำหรับถนนที่เป็นหลุมเป็นบ่อมอบหมายให้

รองสุพจน์ จันทเสน นำพนักงาน อบต. ดำเนินการนำยางมะตอยไปปะ และซ่อมแซม

3. เรื่องร้องเรียนผลกระทบจากการก่อสร้างหมู่บ้านจัดสรร มอบหมายให้ กองช่างดำเนินการตรวจสอบว่าการดำเนินการก่อสร้างของหมู่บ้านจัดสรร ถูกต้องตามแบบแปลนหรือไม่

4.ปัญหาเรื่องขยะและการขอถังขยะเพิ่มเติม ขอให้ปลัดองค์การบริหาร ส่วนตำบลกำเนิดนพคุณ ได้ชี้แจงให้ที่ประชุมทราบ

ปลัด อบต. เนื่องจากทางองค์การบริหารส่วนตำบลกำเนิดนพคุณ ไม่มีสถานที่ทิ้งและ กำจัดขยะ การขอใช้พื้นที่สาธารณประโยชน์เพื่อจัดทำสถานที่ทิ้งและกำจัด ขยะไม่ผ่านการประชาคมจากประชาชนในพื้นที่ จึงไม่สามารถดำเนินการ จัดเก็บขยะได้ทั้งตำบล ตามข้อบัญญัติองค์การบริหารส่วนตำบล

กำเนิดนพคุณ เรื่อง การจัดการมูลฝอย พ.ศ.2558 จึงได้กำหนดพื้นที่ที่ องค์การบริหารส่วนตำบลกำเนิดนพคุณ จัดเก็บขยะเฉพาะในเขต

ชุมชนเมือง ในพื้นที่หมู่ที่ 5 และหมู่ที่ 6 เช่น โซนหน้าโรงพยาบาล

บางสะพาน โซนถนนเพชรเกษม-ชายทะเล ดังนั้นตามที่สมาชิกสภา องค์การบริหารส่วนตำบลกำเนิดนพคุณ หมู่ที่ 3 และ หมู่ที่ 4 แจ้งเรื่องการ ขอถังขยะจึงไม่สามารถดำเนินการได้ สำหรับหมู่ที่ 5และหมู่ที่ 6

ที่ขอถังขยะและปัญหาเรื่องการทิ้งขยะริมถนนสาธารณะจะมอบหมายให้ เจ้าหน้าที่ผู้รับผิดชอบดำเนินการต่อไป

ประธาน ขอบคุณนายกและปลัดองค์การบริหารส่วนตำบลกำเนิดนพคุณที่ชี้แจงให้ที่ ประชุมทราบ และขอให้ท่านนายกองค์การบริหารส่วนตำบลช่วยกำชับ ผู้อำนวยการกองช่างในเรื่องการขออนุญาตก่อสร้างบ้านจัดสรร ขอให้ ตรวจสอบด้วยว่าผู้ขอนุญาตก่อสร้างหมู่บ้านจัดสรรมีแผนการจัดการขยะ

ในหมู่บ้านด้วยหรือไม่

ที่ประชุม รับทราบ

ประธาน ตามที่สมาชิกสภาองค์การบริหารส่วนตำบลกำเนิดนพคุณ ได้หารือเรื่อง พิกัดและชื่อถนน กระผมได้ทำหนังสือถึงนายกองค์การบริหารส่วนตำบล เพื่อให้กองช่างได้จัดทำรายชื่อและพิกัดถนนตามเอกสารที่ได้แจกให้กับ

ที่ประชุมทุกท่าน เพื่อใช้เป็นข้อมูลในการพัฒนาหมู่บ้านของท่าน และแจ้ง ให้ทุกท่านดำเนินการสำรวจข้อมูลปัญหาความเดือดร้อนของประชาชน และนำเสนอนายกองค์การบริหารส่วนตำบลกำเนิดนพคุณ เพื่อพิจารณาขอ ใช้จ่ายเงินสะสม ขอให้ปลัดองค์การบริหารส่วนตำบลกำเนิดนพคุณ ได้ ชี้แจงหลักเกณฑ์และขั้นตอนการใช้จ่ายเงินสะสมให้ที่ประชุมทราบ

ปลัด อบต. ตามที่ได้ชี้แจงระเบียบการใช้จ่ายเงินสะสมให้กับทุกท่านทราบในการ ประชุมครั้งที่แล้ว หลักเกณฑ์สำคัญของการใช้จ่ายเงินสะสมคือ เป็นกิจการ ตามอำนาจหน้าที่ ซึ่งเกี่ยวกับด้านบริการชุมชนและสังคม กิจการที่เป็นการ เพิ่มพูนรายได้ หรือกิจการที่จัดทำเพื่อบำบัดความเดือดร้อนของประชาชน

ต้องเป็นไปตามแผนพัฒนาขององค์กรปกครองส่วนท้องถิ่น หรือตามที่ กฎหมายกำหนด สำหรับขั้นตอนเมื่อท่านสมาชิกฯ ได้เสนอโครงการหรือ คณะผู้บริหารพิจารณาเห็นว่าโครงการใดที่สมควรจะใช้จ่ายเงินสะสมก็จะ มอบหมายให้กองช่างดำเนินการสำรวจพื้นที่และจัดทำประมาณราคา ค่าใช้จ่ายและนำเข้าที่ประชุมสภาฯ เพื่อพิจารณา ต่อไป

ที่ประชุม รับทราบ

ประธาน ขอขอบคุณปลัดองค์การบริหารส่วนตำบลกำเนิดนพคุณที่ชี้แจงรายละเอียด ให้ที่ประชุมทราบ และสอบถามที่ประชุมท่านใดมีข้อราชการที่จะ ปรึกษาหารือในประเด็นใดอีกหรือไม่ ถ้าไม่มีขอปิดประชุม

เลิกประชุมเวลา 10.35 น.

(ลงชื่อ) จรรยา เฉลิมเกียรติ์ ผู้บันทึกรายงานการประชุม

(นางจรรยา เฉลิมเกียรติ์)

เลขานุการสภา อบต.

(ลงชื่อ) สุรศักดิ์ ร่อนแก้ว ผู้ตรวจรายงานการประชุม

(นายสุรศักดิ์ ร่อนแก้ว)

ประธานสภา อบต.กำเนิดนพคุณ

คณะกรรมการตรวจรายงานการประชุมสภาองค์การบริหารส่วนตำบลกำเนิดนพคุณ ได้ตรวจรายงานการประชุมสภาองค์การบริหารส่วนตำบลกำเนิดนพคุณเรียบร้อยแล้ว

(ลงชื่อ) สอน เสริฐศร (ลงชื่อ) บรรจง ช้างน้ำ

(นางสอน เสริฐศร) (นายบรรจง ช้างน้ำ)

กรรมการตรวจรายงานการประชุม กรรมการตรวจรายงานการประชุม

(ลงชื่อ) นรากร แก้วมณี

(นายนรากร แก้วมณี)

กรรมการตรวจรายงานการประชุม

สภาองค์การบริหารส่วนตำบลกำเนิดนพคุณ ได้รับรองรายงานการประชุมฉบับนี้แล้ว ในคราวประชุมสภาองค์การบริหารส่วนตำบลกำเนิดนพคุณ สมัย วิสามัญ สมัยที่ 1 ประจำปี พ.ศ. 2565

เมื่อวันที่ 8 กุมภาพันธ์ 2565

(ลงชื่อ) สุรศักดิ์ ร่อนแก้ว

(นายสุรศักดิ์ ร่อนแก้ว)

ประธานสภาองค์การบริหารส่วนตำบลกำเนิดนพคุณ